Public procurement notice: Contract Award Notice
Published: 2018-03-22
Buyer: Region Hovedstaden, Region Sjælland, Region Syddanmark, Region Midtjylland, Region Nordjylland v/Region Midtjylland som kontraktansvarlig
Country: DK
Contract type: Services
Procedure: Contract award without prior publication
CPV classification: 34711000: Training aircraft | 34711300: Unmanned aerial vehicles | 60400000: Air transport services | 60424120
Estimated value: 35000000 DKK
Award criteria: Lowest price

Technical requirements: Udvidelse af kontrakt med Norsk Lufftambulanse A/S vedrørende den landsdækkende akutlægehelikopterordning
De 5 danske regioner indgik efter gennemførelse af forudgående udbud den 21.11.2013 kontrakt med Norsk Luftambulanse A/S (NLA) om levering af "3 helikopterberedskaber som led i etablering og drift af en landsdækkende akutlægehelikopterordning". Udbuddet i 2013 baserede sig på beslutningen i finansloven for 2013 om at oprette et permanent landsdækkende akutlægehelikopterberedskab med 3 helikoptere placeret i henholdsvis Skive, Ringsted og Billund.
Med Finansloven for 2018 blev besluttet, at beredskabet skal udvides med en 4. helikopter med base i det nordlige Danmark. Den 4. helikopter skal ifølge Finansloven være i drift den 1.1.2019. Regionerne har udvidet den eksisterende kontrakt med NLA om 3 helikopterberedskaber til også at omfatte det 4. akutlægehelikopterberedskab.
Den 4. helikopter vil have base i det nordlige Danmark, men vil indgå i den landsdækkende akutlægekopterordning.
De 5 danske regioner ønsker at udvide den eksisterende kontrakt med NLA om 3 helikopterberedskaber til også at omfatte et 4. helikopterberedskab, som skal placeres i det nordlige Danmark, og som skal være i drift den 1.1.2019. Der skal således være tale om en fuld funktionsdygtlig helikopter, som kan indgå i det eksisterende beredskab på samme flyoperationelle niveau som de øvrige helikoptere fra denne dato. Der er tale om en udvidelse af den eksisterende kontrakt, der er indgået i november 2013. Udvidelsen vil følge den eksisterende kontrakts løbetid, herunder også i en forlængelsesperiode. Den oprindelige kontrakt udløber den 31.9.2020 med en forlængelsesperiode på op til 36 måneder til seneste udløb den 31.9.2023.
Den i pkt. II.1.7 angivne værdi er et estimeret årligt vederlag for det 4. helikopterberedskab. Den samlede værdi af udvidelsen afhænger således af den eksiterende kontrakt udløbsdato.
Det er de 5 danske regioners vurdering, at kontrakten med Norsk Luftambulanse AS med hjemmel iudbudslovens § 183 kan udvides til også at omfatte det 4. helikopterberedskab. Det er i denne forbindelse regionernes vurdering, at regionerne ikke i forbindelse med udbuddet af den eksisterende kontrakt i 2012/2013 har kunnet forudse muligheden for, at akutlægehelikopterberedskabet på sigt skulle udvides med et 4. helikopterberedskab. Det fulgte således direkte af Finansloven for 2013, at den landsdækkende akutlægehelikopterordning skulle udbydes som en ordning med 3 beredskaber med placering i Ringsted, Billund og Skive. Ligesom det nu følger af finanslovsbeslutningen for 2018, at erfaringerne fra den eksisterende ordning tilsiger, at der har vist sig et behov for yderligere et beredskab, der skal have base i den nordlige del af Danmark.
Det er endvidere regionernes vurdering, at man - for at sikre effektiviteten af det landsdækkende akutlægehelikopterberedskab - har et egentligt og sagligt behov for, at det 4. helikopterberedskab integreres i den eksisterende kontrakt omfattende det nuværende landsdækkende akutlægehelikopterberedskab på 3 helikopterberedskaber, således at alle 4 helikopterberedskaber fremadrettet opererer under samme kontrakt og dermed på samme flyoperative niveau og vilkår. En integrering af det 4. helikopterberedskab i den eksisterende kontrakt indebærer således store fordele/synergier for særligt effektiviteten af det landsdækkende akutlægehelikopterberedskab, men også i forhold til regionernes ressourcer til håndtering af dette beredskab.
Henset til at den eksisterende kontrakt videreføres på uændrede vilkår og dermed ikke overordnet ændrer karakter, samt at værdien af kontraktændringen omfattende det 4. helikopterberedskab ikke overstiger den oprindelige kontraktværdi med mere end 50 pct., er det herefter regionernes samlede vurdering, at betingelserne for at anvende bestemmelserne i udbudslovens § 183 alle er til stede, hvorfor den eksisterende kontrakt med Norsk Luftambulanse AS kan udvides med et 4. helikopterberedskab uden et nyt udbud. Til den eksisterende kontrakts udløb, skal der gennemføres et nyt udbud, således at en sådan ny kontrakt omfattende alle 4 helikopterberedskaber skal træde i kraft senest den 1.10.2023.
Tillæg til kontrakt om levering af 3 helikopterberedskaber som led i etablering og drift af en landsdækkende akutlægehelikopterordning - udvidelse med et 4. helikopterberedskan
Regionerne har fulgt proceduren i lov om Klagenævnet for Udbud § 4 og har således forud for kontraktindgåelsen i Den Europæiske Unions Tidende offentliggjort en bekendtgørelse, hvoraf det fremgår, at ordregiveren agter at indgå kontrakten, har ikke indgået kontrakten inden udløbet af 10 kalenderdage regnet fra dagen efter den dag, hvor bekendtgørelsen blev offentliggjort, og finder, at indgåelsen af kontrakten uden forudgående offentliggørelse af en udbudsbekendtgørelse i Den Europæiske Unions Tidende er tilladt i henhold til udbudslovens § 183.
Har ordregiveren fulgt proceduren i lov om Klagenævnet for Udbud § 4, skal en klage over, at ordregiveren i strid med udbudsdirektivet eller forsyningsvirksomhedsdirektivet har indgået en kontrakt uden forudgående offentliggørelse af en udbudsbekendtgørelse være indgivet til Klagenævnet inden 30 kalenderdage regnet fra dagen efter ordregiverens offentliggørelse af en bekendtgørelse i EU-Tidende om indgåelse af kontrakt.


Winner: Norsk Luftambulanse AS
Award value: 35000000
Number of bids: 1